"Palo ya batho ba Kanye le tlhaloso ya motse go ya ka pego ya ngwaga wa 2011 ya palo batho, di supa fa Kanye ele motse setoropo. Motse ke lefelo le le tlhophilweng go nna jalo le na le boeteledipele jwa morafe, boeteledipele jwa kgaolo le khansele ya kgaolo. Motse o o na le bagogi ba morafe (kgosi, moemedi wa kgosi kana kgosana) le go nna teng ga dikago dingwe jaaka dikolo, dikokelwana, di ofisi tsa sepodisi, kgogo ya metsi jalo jalo."